rejauldu/bengali-wikipedia huggingface dataset:
নাগপুর () হল ভারতের মহারাষ্ট্র রাজ্যের নাগপুর জেলার একটি শহর ও পৌর কর্পোরেশনাধীন এলাকা।  ইতিহাস স্বাধীনতা পূর্ববর্তী নাগপুর প্রভিন্স ই মহারাষ্ট্রের নাগপুর বিভাগে পরিণত হয়।   ভৌগোলিক উপাত্ত  থাম্ব|প্রধান শহর ও নদী সহ নাগপুর জেলার মানচিত্র শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩০৪ মিটার (৯৯৭ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে নাগপুর শহরের জনসংখ্যা হল ২,০৫১,৩২০ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭৯%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৫%। সারা ভারতের সাক্ষরতার হার ৫৯.৫%, তার চাইতে নাগপুর এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।  খেলাধুলা বিদর্ভ ক্রিকেট সংস্থা স্টেডিয়াম শহরের প্রধান আন্তর্জাতিক স্টেডিয়াম। মূলত ক্রিকেট খেলার জন্য ব্যবহৃত হয়।  পরিবহণ আকাশপথ ডাঃ বাবাসাহেব আম্বেদকর আন্তর্জাতিক বিমানবন্দর শহরের প্রধান বিমানবন্দর।  রেলপথ নাগপুর জংশন রেলওয়ে স্টেশন শহরের প্রধান রেলওয়ে স্টেশন।  মেট্রো নাগপুর মেট্রো শহরের অভন্তরীন পরিবহন ব্যাবস্থার নির্মাণাধীন প্রকল্প। ২০১৭ র শেষভাগে এই প্রকল্প সম্পন্ন হয়েছে  বিশিষ্ট ব্যক্তিত্ব  রাজকুমার হিরানী  শর্মন জোশী  গায়ত্রী জোশী  জামশেদ জে ইরানি   তথ্যসূত্র   বিষয়শ্রেণী:মহারাষ্ট্রের নগর বিষয়শ্রেণী:বিদর্ভ বিষয়শ্রেণী:ভারতের মহানগর
মাইকেল মরিস রসব্যাশ (জন্মঃ ৭ মার্চ, ১৯৪৩) একজন আমেরিকান জেনেটিসিস্ট ও ক্রোনোবায়োলজিস্ট। তিনি ২০১৭ সালে চিকিৎসা শাস্ত্রে নোবেল পুরস্কার লাভ করেন। তিনি ব্র্যানডেইস বিশ্ববিদ্যালয়ের অধ্যাপক। তিনি হাওয়ার্ড হিউজেস মেডিকেল ইন্সটিটিউট এর একজন গবেষক। রসব্যাশ ও তার  গবেষক দল ১৯৮৪ সালে ড্রসোফিলা পিরিয়ড জিনের প্রতিরূপ তৈরি করতে সক্ষম হন এবং সারকাডিয়ান ক্লকের জন্য ১৯৯০ সালে Transcription Translation Negative Feedback Loop প্রস্তাব করেন।  ১৯৯৮ সালে তারা চাক্রিক জিন, ক্লক জিন এবং আগ্রগামী জিনতত্ত্বের সাহায্যে  ড্রসোফিলায় ক্রিপ্টোক্রোম ফটোরিসিপ্টর আবিষ্কার করেন। তিনি প্রথমে মিউট্যান্টের  ফেনোটাইপ আবিষ্কার করেন ও এরপর মিউটেশনের প্রকৃত জিনতত্ত্ব হিসেব করেন। রসব্যাশ ২০০৩ সালে জাতীয় বিজ্ঞান একাডেমীর জন্য নির্বাচিত হন।  তিনি ২০১৭ সালে মনোবিজ্ঞান তথা চিকিৎসা শাস্ত্রে নোবেল পুরস্কার পেয়েছেন।   জীবন  মাইকেল রসব্যাশ যুক্তরাষ্ট্রের মিশৌরিতে জন্মগ্রহণ করেন। তার বাবা-মা ছিলেন ইহুদি শরনার্থী, তারা ১৯৩৮ সালে নাৎসী জার্মানি ছেড়ে চলে আসেন।  তার বাবা ছিলেন একজন ক্যান্টর, ইহুদি ধর্মানুসারে ক্যান্টররা ধর্মসভার নেতৃত্ব দিতেন। রসব্যাশের বয়স যখন ২ বছর, তখন তার বাবা-মা বোস্টনে চলে আসেন। প্রথমদিকে রসব্যাশ গ্ণিত বিষয় খুব পছন্দ করতেন। কিন্তু পরবর্তীতে তিনি ক্যালিফোর্নিয়া ইন্সটিটিউট অফ টেকনোলজিতে জীববিজ্ঞান বিভাগে ভর্তি হন। রসব্যাশ বিজ্ঞানী নাদজা এবোভিচকে বিয়ে করেন। তার ৩৮ বছর বয়সী সৎ মেয়ে আছে, তার নাম পাওলা এবং ২৭ বছর বয়সী মেয়ে, নাম তানিয়া।    গবেষণা  রসব্যাশ প্রথমদিকে mRNA এর বিপাক এবং প্রক্রিয়াজাতকরণ নিয়ে গবেষণা করেন। mRNA হলো DNA ও প্রোটিনের মধ্যে আণবিক সংযোগ রক্ষাকারক। ব্র্যানডেইস বিশ্ববিদ্যালয়ে আসার পর তিনি জেফ্রি সি হলের সাথে সমন্বয়ে কাজ করা শুরু করেন।  তারা সারকাডিয়ান রিদমের ওপর অভ্যন্তরীন বায়োলজিক্যাল ক্লকের জিনতাত্ত্বিক প্রভাব নিয়ে অনুসন্ধান শুরু করেন। তারা ড্রসোফিলা মেলানোগাস্টার ব্যবহার করে এর কাজ ও বিশ্রাম পরীক্ষা করেন। ১৯৮৪ সালে তারা ড্রসোফিলা ক্লক জিনের ক্লোনিং করতে সক্ষম হন। ১৯৯০ সালে তারা Transcription Translation Negative Feedback Loop (TTFL) মডেল প্রস্তাব করেন। এর ভিত্তি ছিলো সারকাডিয়ান ক্লক।    প্রধান আবিষ্কারের কালপঞ্জি  #১৯৮৪: ড্রসোফিলা পিরিয়ড জিনের ক্লোন  #১৯৯০: সারকাডিয়ান ক্লকের জন্য TTNF মডেল  #১৯৯৮: ড্রসোফিলা ক্লক জিন চিহ্নিতকরণ  #১৯৯৮:  ড্রসোফিলা সাইক্লকি জিন চিহ্নিতকরণ  #১৯৯৮: ড্রসোফিলা সারকাডিয়ান ফটোরিসিপ্টর হিসেবে ক্রিপ্টোক্রোম চিহ্নিতকরণ  #১৯৯৯: প্রধান ড্রসোফিলা সারকাডিয়ান পেসমেকার হিসেবে LNv নিউরন চিহ্নিতকরণ   তথ্যসূত্র   বিষয়শ্রেণী:১৯৪৪-এ জন্ম বিষয়শ্রেণী:মার্কিন নোবেল বিজয়ী বিষয়শ্রেণী:মার্কিন বংশাণুবিদ বিষয়শ্রেণী:জীবিত ব্যক্তি বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:জার্মান ইহুদি বংশোদ্ভূত মার্কিন ব্যক্তি বিষয়শ্রেণী:ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী বিষয়শ্রেণী:ইহুদি মার্কিন বিজ্ঞানী
thumb|200px|মস্কোভস্কিয়ে ভেদোমস্তি, ৪ জুলাই, ১৮০০ মস্কোভস্কিয়ে ভেদোমস্তি () (; আক্ষরিক অর্থে. মস্কো খবর) ছিল মধ্য ১৯ শতকের প্রচারসংখ্যার দিক দিয়ে একটি রাশিয়ান বৃহৎ সংবাদপত্র। সেইন্ট পিটার্সবার্গের দৈনিকগুলো প্রচারসংখ্যায় এটিকে ছাড়িয়ে যাবার পূর্বে এঐটিই ছিল বড় দৈনিক। ১৭৫৬ সাল থেকে প্রকাশিত হতো। ১৮৬৩ সাল থেকে পত্রিকাটি একটি রাজতন্ত্রী জাতীয়তাবাদী মুখপত্রে পরিণত হয়েছিল, এবং তাতে প্রকাশ করা হতো ভূস্বামী এবং যাজকসম্প্রদায়ের সবচেয়ে প্রতিক্রিয়াশীল অংশগুলোর অভিমত।ভি. আই. লেনিন; যে উত্তরাধিকার আমরা পরিত্যাগ করি; প্রগতি প্রকাশন, মস্কো; ১৯৮৮; পৃষ্ঠা- ৫৫।   তথ্যসূত্র   বিষয়শ্রেণী:সেন্ট পিটার্সবুর্গের প্রচারমাধ্যম বিষয়শ্রেণী:রাশিয়ায় প্রকাশিত সংবাদপত্র বিষয়শ্রেণী:রাশিয়া বিষয়শ্রেণী:মস্কোর ইতিহাস বিষয়শ্রেণী:মস্কোর প্রচারমাধ্যম বিষয়শ্রেণী:রাশিয়ার বিলুপ্ত সংবাদপত্র বিষয়শ্রেণী:রুশ সাম্রাজ্যের সংবাদপত্র
রোজি লি রিড (সেপ্টেম্বর ১৮৬৮– জুলাই ৬, ১৯২৫), পার্ল স্টার নামে বেশি পরিচিত  ছিলেন আরকানসাসের একজন মার্কিন বোর্দেলোর মালিক এবং ব্যবসায়ী,  আমেরিকান ওল্ড ওয়েস্টের বিখ্যাত "ব্যান্ডিট কুইন" বেলে স্টারের প্রথম সন্তান।  তার বাবা ছিলেন জিম রিড, বেলের প্রথম স্বামী অথবা কোল ইয়ংগার।     তথ্যসূত্র    গ্রন্থপঞ্জি                    বিষয়শ্রেণী:মার্কিন পতিতা বিষয়শ্রেণী:মার্কিন পতিতালয়ের মালিক ও ম্যাডাম বিষয়শ্রেণী:১৯২৫-এ মৃত্যু বিষয়শ্রেণী:১৮৬৮-এ জন্ম
শাজিয়া সৈয়দ  হলেন একজন পাকিস্তানি ব্যবসায়ী। তিনি ইউনিলিভার পাকিস্তান লিমিটেডের বর্তমান চেয়ারপারসন এবং প্রধান নির্বাহী কর্মকর্তা। তিনি  ২০১৫ সালের নভেম্বর থেকে প্রধান নির্বাহী কর্মকর্তা হিসাবে দায়িত্বরত রয়েছেন। এর আগে ২০১৩ সালের নভেম্বর মাস থেকে ২০১৫ সালের অক্টোবর পর্যন্ত তিনি ইউনিলিভার শ্রীলঙ্কার সভাপতির দায়িত্ব পালন করেছিলেন।  এই প্রতিষ্ঠানের সাথে তিনি আছেন ৩০ বছর ধরে। এই প্রতিষ্ঠানে তিনি সমস্ত বিভাগে কাজ করেন।   শিক্ষা এবং ব্যক্তিগত জীবন  শাজিয়ার জন্ম  হয় পাকিস্তানের খাইবার পাখতুনখোয়া প্রদেশের একটি ছোট্ট গ্রামে। তিনি সৈয়দ ক্লেটন স্টেট বিশ্ববিদ্যালয় থেকে ব্যবসায় প্রশাসনে স্নাতকোত্তর ডিগ্রি অর্জন করেন ।   তিনি বিবাহিত এবং তাঁর  দুটি সন্তান রয়েছে।    পেশা  সৈয়দ ১৯৮৯ সালের অক্টোবরে ইউনিলিভারে যোগদান করেন এবং ম্যানেজমেন্ট ট্রেইনি হিসাবে কর্মজীবন শুরু করেছিলেন।   ২০০০ সালের ডিসেম্বরে তিনি ভিয়েতনামে  আসেন। যেখানে তাঁকে ইউনিলিভার ভিয়েতনামের ব্যক্তিগত যত্নের পন্য বিভাগের প্রধান হিসেবে নিয়োগ দেওয়া হয়েছিল। তিনি সেখানে ২০০৩ সালের ডিসেম্বর অবধি তিন বছর যাবৎ কাজ করেছিলেন।   ২০০৯ সালের এপ্রিল মাসে, তিনি ইউনিলিভার পাকিস্তান লিমিটেডের নির্বাহী পরিচালক পদে নিযুক্ত হন  তিনি ইউনিলিভার পাকিস্তান ফুডস লিমিটেডের পরিচালক হিসাবে দায়িত্ব পালন করার সময়, ইউনিলিভার পাকিস্তানের সহায়ক সংস্থা পাকিস্তান স্টক এক্সচেঞ্জের তালিকাভুক্ত হয়েছিলেন।  ২০০৯ সালে, তিনি এক বছর ধরে ইউনিলিভার পাকিস্তানে আইসক্রিম ব্যবসায়ের নেতৃত্বে ছিলেন।   ২০০৪ সালের জানুয়ারিতে তিনি পাকিস্তানে ফিরে এসে ইউনিলিভার পাকিস্তান লিমিটেডের গৃহ এবং ব্যক্তিগত যত্ন বিপণনের উপ সভাপতি হিসাবে কাজ করেছিলেন, এরপর ২০০৯ সালে তিনি রিফ্রেশমেন্ট বিপণনের ভাইস প্রেসিডেন্ট হন।   তিনি জানুয়ারী ২০১০ থেকে মার্চ ২০১৬ পর্যন্ত ইউনিলিভার পাকিস্তান ফুডস লিমিটেডের অ-নির্বাহী পরিচালক হিসাবে দায়িত্ব পালন করেছেন।   তিনি ২০১৩ সালের নভেম্বর মাসে ইউনিলিভার শ্রীলঙ্কা লিমিটেডের প্রথম মহিলা চেয়ারপারসন হয়েছিলেন। তার আগে ইউনিলিভার পাকিস্তান লিমিটেডের একজন নির্বাহী পরিচালক এবং গ্রাহক বিকাশের ভাইস প্রেসিডেন্ট হিসাবে দায়িত্ব পালন করেছিলেন।   সৈয়দের নেতৃত্বে ইউনিলিভার শ্রীলঙ্কা ব্যবসায়ের প্রবৃদ্ধি দেখেছিল।  তিনি অক্টোবর ২০১৫ অবধি ইউনিলিভার শ্রীলঙ্কার চেয়ারপারসন ছিলেন।   তিনি এপ্রিল ২০১৪ সালে ইউনিলিভার পাকিস্তানে নির্বাহী পরিচালক হয়েছেন।   ২০১৫ সালের নভেম্বর মাসে তিনি ইউনিলিভার পাকিস্তান লিমিটেডের চেয়ারপারসন এবং সিইও হন।  মার্চ ২০১৬ সালে সৈয়দকে ইউনিলিভার পাকিস্তান ফুডস লিমিটেডের প্রধান নির্বাহী কর্মকর্তা হিসাবে অতিরিক্ত দায়িত্ব দেওয়া হয়েছিল।    পুরস্কার এবং স্বীকৃতি  জুলাই ২০১৫ সালে, শ্রীলঙ্কার উইমেন ইন ম্যানেজমেন্ট সৈয়দকে "সেরা আন্তর্জাতিক মহিলা নেতৃত্ব" হিসাবে পুরস্কার প্রদান করে।   ২০১৬ সালে, এক্সপ্রেস ট্রিবিউন তাঁকে কর্পোরেট বিশ্বে পাকিস্তানের অন্যতম স্বীকৃত ব্যক্তিত্ব হিসাবে উল্লেখ করেছেন।   তিনি পাকিস্তান বিজনেস কাউন্সিলের পরিচালক, ন্যাশনাল ম্যানেজমেন্ট ফাউন্ডেশনের বোর্ড অব গভর্নরসের সদস্য এবং ডিন অফ এডিনবার অ্যাওয়ার্ড ফাউন্ডেশন পাকিস্তানের একজন ট্রাস্টি হিসাবে দায়িত্ব পালন করছেন।   তিনি ফেব্রুয়ারি ২০১৮ সালে বিদেশী বিনিয়োগকারীদের চেম্বার অফ কমার্স অ্যান্ড ইন্ডাস্ট্রির সহ-সভাপতি হিসাবে নির্বাচিত হয়েছিলেন।    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:অপর্যালোচিত অনুবাদসহ পাতা বিষয়শ্রেণী:পাকিস্তানি ব্যবসায়ী
ইমরান ফরহাত (, জন্ম: ২০ মে ১৯৮২) একজন পাকিস্তানি আন্তর্জাতিক ক্রিকেটার; যিনি পাকিস্তান জাতীয় দলের হয়ে আন্তর্জাতিক অঙ্গণে উদ্বোধনী ব্যাটসম্যান হিসেবে ৩০টির উপরে টেস্ট"Imran Farhat to join Pak Test squad in SA". zeenews.india.com Retrieved 2013-02-08. এবং একদিনের আন্তর্জাতিক ম্যাচ খেলেছেন।"Imran Farhat eyeing permanent place in national side". zeenews.india.com Retrieved 2013-05-08.   খেলোয়াড়ী জীবন   টেস্ট শতকসমূহ  ইমরান ফরহাতের শতকসমুহ রান ইনিংসপ্রতিপক্ষ শহর/দেশ  মাঠ বছর [১]  ১২৮  ১    ফয়সালাবাদ, পাকিস্তান  ইকবাল স্টেডিয়াম  ২০০৩ [২]  ১০১   ১    লাহোর, পাকিস্তান  গাদ্দাফি স্টেডিয়াম  ২০০৫ [৩]  ১১৭*  ১    নেপিয়ার  ম্যাকলিন পার্ক  ২০০৯   একদিনের আন্তর্জাতিক শতকসমূহ  ইমরান ফরহাতের একদিনের আন্তর্জাতিক শতকসমূহ রান প্রতিপক্ষ শহর/দেশ  মাঠ বছর [১]  ১০৭    রাওয়ালপিন্ডি, পাকিস্তান  রাওয়ালপিন্ডি ক্রিকেট স্টেডিয়াম  ২০০৩   আরও দেখুন   আহমেদ শেহজাদ  তামিম ইকবাল   তথ্যসূত্র    বহিঃসংযোগ     বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:পাকিস্তানের টুয়েন্টি২০ আন্তর্জাতিক ক্রিকেটার বিষয়শ্রেণী:লাহোরের ক্রিকেটার বিষয়শ্রেণী:হাবিব ব্যাংক লিমিটেডের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:বিমান বাংলাদেশ এয়ারলাইন্সের ক্রিকেটার বিষয়শ্রেণী:লাহোর ব্লুজের ক্রিকেটার বিষয়শ্রেণী:লাহোর সিটির ক্রিকেটার বিষয়শ্রেণী:লাহোর ঈগলসের ক্রিকেটার বিষয়শ্রেণী:পাঞ্জাবের (পাকিস্তান) ক্রিকেটার বিষয়শ্রেণী:লাহোর থেকে আগত ক্রিকেটার বিষয়শ্রেণী:উথুরা রুদ্রাজের ক্রিকেটার বিষয়শ্রেণী:আইসিএল পাকিস্তান একাদশের ক্রিকেটার বিষয়শ্রেণী:লাহোর বাদশাহের ক্রিকেটার বিষয়শ্রেণী:পাকিস্তানি ক্রিকেট কোচ
চিনচিনিম () ভারতের গোয়া রাজ্যের দক্ষিণ গোয়া জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে চিনচিনিম শহরের জনসংখ্যা হল ৭০৩৩ জন। এর মধ্যে পুরুষ ৪৭% এবং নারী ৫৩%।  এখানে সাক্ষরতার হার ৭৫%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে চিনচিনিম এর সাক্ষরতার হার বেশি।  এই শহরের জনসংখ্যার ৯% হল ৬ বছর বা তার কম বয়সী।   তথ্যসূত্র   বিষয়শ্রেণী:গোয়ার শহর ও নগর
রেডিও মির্চি, ৯৮.৩ মির্চি নামেও পরিচিত, ভারতের বেসরকারি এফএম রেডিও স্টেশনগুলির একটি দেশব্যাপী নেটওয়ার্ক। এটি ইন্টারটেইনমেন্ট নেটওয়ার্ক ইন্ডিয়া লিমিটেডের (ইএনআইএল) এর মালিকানাধীন,  যেটি টাইমস গ্রুপের অন্যতম সহযোগী প্রতিষ্ঠান। মিরচি হল লাল মরিচের হিন্দি। রেডিও মির্চির ট্যাগলাইন হল "মির্চি সুনেওয়ালে হামেশা খুশ!" ("মির্চি শ্রোতারা সর্বদা খুশি থাকে!")  এটি ভারতের প্রথম ব্যক্তিগত মালিকানাধীন রেডিও স্টেশন।  রেডিও মির্চি ভারতের জন্য সাপ্তাহিক সঙ্গীত চার্ট বা রেকর্ড চার্ট বজায় রাখে। সর্বাধিক অনুসরণ করা চার্ট হল মির্চি টপ ২০ (বলিউড গান, এখন সেলিব্রিটিরা তাদের পছন্দের বাছাই করে) এবং ইন্ডি পপ ১০ (ইন্ডিপেনডেন্ট মিউজিক)। এই দুটি চার্ট জনপ্রিয়তা অনুযায়ী রেকর্ড করা সঙ্গীতের একটি র‌্যাঙ্কিং। এই চার্টগুলি সাপ্তাহিক ভিত্তিতে ভারতীয় ইংরেজি ভাষার দৈনিক সংবাদপত্র, টাইমস অফ ইন্ডিয়া এবং রেডিও মির্চির অফিসিয়াল ওয়েবসাইটে প্রকাশিত হয়।   মির্চি মিউজিক অ্যাওয়ার্ডস  মির্চি মিউজিক অ্যাওয়ার্ড বলিউড চলচ্চিত্র সঙ্গীতে শ্রেষ্ঠত্বের জন্য রেডিও মির্চি দ্বারা প্রতি বছর পুরস্কার দেওয়া হয়। এটি প্রথম ২০০৮ সালে প্রবর্তন করা হয়েছিল।    তথ্যসূত্র   বিষয়শ্রেণী:১৯৯৩-এ ভারতে প্রতিষ্ঠিত বিষয়শ্রেণী:কলকাতার রেডিও স্টেশন বিষয়শ্রেণী:বিজয়ওয়াড়ায় রেডিও স্টেশন বিষয়শ্রেণী:বাংলার সঙ্গীত বিষয়শ্রেণী:১৯৯৩-এ প্রতিষ্ঠিত রেডিও স্টেশন বিষয়শ্রেণী:তেলুগু ভাষার রেডিও স্টেশন বিষয়শ্রেণী:হিন্দি ভাষার রেডিও স্টেশন বিষয়শ্রেণী:টাইমস গ্রুপের রেডিও স্টেশন বিষয়শ্রেণী:মাদুরাইয়ের রেডিও স্টেশন বিষয়শ্রেণী:পাটনার রেডিও স্টেশন বিষয়শ্রেণী:ভোপালের রেডিও স্টেশন বিষয়শ্রেণী:বেঙ্গালুরুর রেডিও স্টেশন বিষয়শ্রেণী:হায়দ্রাবাদের রেডিও স্টেশন বিষয়শ্রেণী:উজ্জয়নের রেডিও স্টেশন বিষয়শ্রেণী:ইন্দোরের রেডিও স্টেশন বিষয়শ্রেণী:কেরলের রেডিও স্টেশন বিষয়শ্রেণী:ইন্দোর ভিত্তিক কোম্পানি
থাম্ব|কবি গদাধর রচিত ঢুম্পা গীতের একটি পরিবেশনা  ঢুম্পা সঙ্গীত হল ভারতের ওড়িশার গঞ্জাম এবং নয়াগড় জেলার একটি লোক সঙ্গীত শিল্প । ঢুম্পা গানের নামটি এসেছে ঢুম্পা নাক বাদ্যযন্ত্র থেকে যা একপ্রকার বাঁশের ঘাতযন্ত্র এবং এটি ঢুম্পা নাচের সময় ব্যবহৃত হয়। ঐতিহ্যটি বর্তমানে হ্রাস পাচ্ছে এবং অনেকাংশেই বিলুপ্তির সম্মুখীন।   সৃষ্টি  ঢুম্পার সৃষ্টির কৃতিত্ব কবিসুর্য বলদেব রথকে দেওয়া হয়, যিনি ওড়িশার গঞ্জাম জেলার ১৮ শতকের শেষের দিকে এবং ১৯ শতকের প্রথম দিকের ওড়িয়া সাহিত্যের কবি ছিলেন ।  গঞ্জাম জেলার গ্রামীণ এলাকায় এখনও ঢুম্পা গীত নামে পরিচিত।    ঢুম্পা  ঢুম্পা নলাকার ফাঁপা বাঁশ দিয়ে গঠিত একটি বাদ্যযন্ত্র, যার দৈর্ঘ্য ছয় থেকে সাত ফুট, রঙিন জরিতে মোড়ানো এবং একটি লম্বা কাঠের প্লাইতে লাগানো। এটি একসাথে চারজন পর্যন্ত বাজাতে পারে। এটি ছন্দময় তাল তৈরি করার জন্য লাঠি দিয়ে বাজানো হয়।   উপস্থাপনা  ঢুম্পা সঙ্গীত পরিবেশনায় দশজন পর্যন্ত সঙ্গীতজ্ঞের দল থাকে যারা বিভিন্ন তাল বাদ্যযন্ত্র বাজায়, একজন প্রধান গায়ক, কোরাস গায়ক এবং একজন গোটিপুয়া নর্তকী। কিছু পরিবেশনায় প্রধান গানের সাথে হারমোনিয়াম, তবলা, বাঁশি, বীণা, মারদালা, থালি এবং নাগারা বাজানো হয়।    জনপ্রিয়তা হ্রাস এবং পুনরুজ্জীবনের প্রচেষ্টা  ওড়িশার সাহিত্য ও সাংস্কৃতিক ইতিহাসের একটি গুরুত্বপূর্ণ অংশ হওয়া সত্ত্বেও ঢুম্পা পরিবেশনা একটি বিরল ঘটনা হয়ে উঠেছে। কবিসুর্য এবং ঢুম্পা গীতের জন্মস্থান দিগপাহান্দিতে এখন মাত্র ৩০ থেকে ৪০ জন শিল্পচর্চাকারী বাস করেন। সাম্প্রতিক বছরগুলোতে, ওড়িশা এবং ভারত সরকার এই শিল্পের প্রতি আগ্রহ পুনরুজ্জীবিত করার জন্য পদক্ষেপ নিয়েছে। কলকাতার ইস্টার্ন জোনাল কালচারাল সেন্টার 'গুরু-শিষ্য পরম্পরা' স্কিমের অধীনে ঢুম্পা সঙ্গীত প্রচার করছে। গুরু আদিত্য কুমার পাত্র, দিগপাহান্দি, গঞ্জাম এই শিল্পকলার উল্লেখযোগ্য সূচক।   তথ্যসূত্র   বিষয়শ্রেণী:ভারতীয় লোকসঙ্গীত বিষয়শ্রেণী:ওড়িশার সংস্কৃতি
মারে আর্নেস্ট চ্যাপেল (; জন্ম: ২৫ জুলাই, ১৯৩০ - মৃত্যু: ৩১ জুলাই, ১৯৮৫) ক্রাইস্টচার্চে জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। ১৯৫৩ থেকে ১৯৬৬ সময়কালে নিউজিল্যান্ড ক্রিকেট দলের অন্যতম সদস্য ছিলেন তিনি। এছাড়াও নিউজিল্যান্ড দলকে নেতৃত্ব দিয়েছেন।  ঘরোয়া প্রথম-শ্রেণীর ক্রিকেটে ক্যান্টারবারি ও সেন্ট্রাল ডিস্ট্রিক্টসের প্রতিনিধিত্ব করেছেন তিনি। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও বামহাতে মিডিয়াম বোলিংয়ে পারদর্শীতা দেখিয়েছেন মারে চ্যাপেল।   খেলোয়াড়ী জীবন  ১৯ বছর বয়সে প্রথম-শ্রেণীর ক্রিকেট খেলতে নামেন। শুরুতে ক্যান্টারবারির পক্ষে ১৯৪৯-৫০, ১৯৫২-৫৩ থেকে ১৯৬০-৬১ এবং পরবর্তীতে সেন্ট্রাল ডিস্ট্রিক্টসের পক্ষে ১৯৫০-৫১ থেকে ১৯৫১-৫২, ১৯৬২-৬৩ মৌসুম থেকে ১৯৬৫-৬৬ মৌসুম পর্যন্ত খেলেন।  প্লাঙ্কেট শীল্ডের চার মৌসুমে খেলার পর ১৯৫২-৫৩ মৌসুমে জাতীয় পর্যায়ে সকলের নজরে কাড়েন। এ সময়ে সর্বোচ্চ রান তুলেন ৭৯। সফরকারী দক্ষিণ আফ্রিকার বিপক্ষে ক্যান্টারবারির সদস্যরূপে ব্যাটিং উদ্বোধন করে ১৬৫ ও ৮৮ রান তুলেন।Canterbury v South Africans 1952-53 ফলশ্রুতিতে দক্ষিণ আফ্রিকার বিপক্ষে সিরিজের দ্বিতীয় টেস্টে খেলার জন্য তাকে অন্তর্ভুক্ত করা হয়। পরের মৌসুমে দক্ষিণ আফ্রিকা সফরে যান। ১৯৫৫-৫৬ মৌসুমে অকল্যান্ডের বিপক্ষে নিজস্ব সেরা বোলিং পরিসংখ্যান ৫/২৪ গড়েন। Canterbury v Auckland 1955-56   আন্তর্জাতিক ক্রিকেট  ১৩ মার্চ, ১৯৫৩ তারিখে দক্ষিণ আফ্রিকার বিপক্ষে টেস্ট অভিষেক ঘটে মারে চ্যাপেলের। ১৩ বছরের খেলোয়াড়ী জীবনে ১৪ টেস্টে অংশগ্রহণের সুযোগ হয় তার। শুধুমাত্র ব্যাটিংয়েই পারদর্শী ছিলেন। তবে, ব্যাপক অর্থে তিনি তেমন সফলতা পাননি। মাত্র তিনবার পঞ্চাশোর্ধ্ব রানের ইনিংস খেলেছেন ও ব্যক্তিগত সর্বোচ্চ রানের ইনিংসটি ছিল ৭৬ রানের।  ১৯৫৩-৫৪ ও ১৯৬১-৬২ মৌসুমে দক্ষিণ আফ্রিকা সফরে যান। ১৯৬৫-৬৬ মৌসুমে ইংল্যান্ডের বিপক্ষে অনুষ্ঠিত সিরিজের প্রথম টেস্টে দলের অধিনায়কত্ব করেন। ১৯৬৫-৬৬ মৌসুমে দ্বিতীয় টেস্টে পায়ে গুরুতর আঘাত পান। ফলশ্রুতিতে তাকে খেলোয়াড়ী জীবন থেকে অবসর নিতে বাধ্য হন।   অবসর  খেলোয়াড়ী জীবন থেকে অবসর নেয়ার পর ১৯৭১-৭২ মৌসুমে নিউজিল্যান্ড দলের ব্যবস্থাপকের ভূমিকায় অবতীর্ণ হন ও ওয়েস্ট ইন্ডিজ সফরে যান। আঘাতের কারণে দলের খেলোয়াড়ের সংখ্যা দশে নেমে যাওয়ায় উইনওয়ার্ড আইল্যান্ডসের বিপক্ষে খেলেন। তবে, বৃষ্টিবিঘ্নিত খেলায় তিনি ব্যাট, বল কিংবা মাঠে নামেননি। উইজডেনে হেনরি ব্লোফেল্ড তার এ সফরের ব্যবস্থাপনার বিষয়ে উচ্ছ্বসিত প্রশংসা করেন। তিনি অনেক ধরনের চাপ থেকে খেলোয়াড়দেরকে মুক্ত রাখার চেষ্টা চালান ও বিজ্ঞ পরামর্শকের ভূমিকা গ্রহণ করেন। এ সফরের সফলতায় তিনি অবশ্যই ধন্যবাদ পাবার যোগ্য দাবীদার ছিলেন।Henry Blofeld, "New Zealand in the West Indies, 1971-72", Wisden 1973, p. 881. এছাড়াও তিনি ১৯৭৬-৭৭ মৌসুমে নিউজিল্যান্ড দলকে নিয়ে ভারত ও পাকিস্তান গমন করেন। ১৯৮৬ সালে দলকে নিয়ে ইংল্যান্ড সফরে যাবার কথা ছিল তার।Wisden 1986, p. 1209.  ৩১ জুলাই, ১৯৮৫ তারিখে ৫৫ বছর বয়সে ওয়াইকাতোর হ্যামিল্টনে মারে চ্যাপেলের দেহাবসান ঘটে।   তথ্যসূত্র    আরও দেখুন   হ্যারি কেভ  গ্রাহাম ডাউলিং  ব্যারি সিনক্লেয়ার  নিউজিল্যান্ডীয় টেস্ট ক্রিকেটারদের তালিকা  টেস্ট ক্রিকেট অভিষেকে দুইবার ৫ উইকেট লাভকারী ক্রিকেটারদের তালিকা   বহিঃসংযোগ       বিষয়শ্রেণী:১৯৩০-এ জন্ম বিষয়শ্রেণী:১৯৮৫-এ মৃত্যু বিষয়শ্রেণী:ক্যান্টারবারির ক্রিকেটার বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:নিউজিল্যান্ডের টেস্ট ক্রিকেট অধিনায়ক বিষয়শ্রেণী:সেন্ট্রাল ডিস্ট্রিক্টসের ক্রিকেটার বিষয়শ্রেণী:সাউথ আইল্যান্ডের ক্রিকেটার
তালদি রেলওয়ে স্টেশন হল শিয়ালদহ–ক্যানিং লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার তালদি ও তার পার্শ্ববর্তী এলাকাগুলিতে রেল পরিষেবা প্রদান করে।  স্টেশন চত্বর প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এই স্টেশনে একটি সঠিক সংযোগ সড়ক আছে।  তথ্যসূত্র  বহিঃসংযোগ          বিষয়শ্রেণী:দক্ষিণ চব্বিশ পরগনা জেলার রেলওয়ে স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:১৮৬২-এ ভারতে প্রতিষ্ঠিত বিষয়শ্রেণী:১৮৬২-এ চালু রেলওয়ে স্টেশন বিষয়শ্রেণী:১৮৬২-এ ভারতে চালু রেলওয়ে স্টেশন
একা (শাহিদা আরবী সিমন) হলেন একজন বাংলাদেশি জনপ্রিয় অভিনেত্রী ও মডেল যিনি চলচ্চিত্র ও টিভি নাটকে কাজ করার পাশাপাশি বিজ্ঞাপন চিত্রে মডেল হিসেবে কাজ করেছেন। ১৯৯৯ সালে মুক্তিপ্রাপ্ত কাজী হায়াত পরিচালিত 'ধর"ও "তেজি' সিনেমায় অভিনয় করে তুমুল জনপ্রিয়তা পেয়েছিল।  তিনি ত্রিশটিরও অধিক চলচ্চিত্রে অভিনয় করেছেন।   জীবনী  তোজাম্মেল হক বকুল পরিচালিত "রঙিন রাখাল রাজা" সিনেমার মাধ্যমে ঢালিউড ইন্ডাস্ট্রিতে অভিষেক ঘটে। তবে ব্যবসায়ীকভাবে ‘রাখাল রাজা’ চলচ্চিত্রটি সফল হয়নি। ১৯৯৮ সালে কাজী হায়াৎ পরিচালিত তেজী চলচ্চিত্রে মান্নার বিপরীতে অভিনয়ের মাধ্যমে চলচ্চিত্রাঙ্গনে জনপ্রিয়তা লাভ করেন। ছবি দুটিতে মান্না ছিল তার নায়ক। এই সময় থেকে তিনি চলচ্চিত্রে 'একা' নামে আভিনয় শুরু করেন। পরে রুবেল, আমিন খান, আলেকজান্ডার বো, অমিত হাসান ও সাকিব খানের সাথে সঙ্গে জুটি হয়ে অন্তত ৩০টি সিনেমায় অভিনয় করেছেন।  সর্বশেষ ২০০৮ সালে তাকে বাহাদুর সন্তান সিনেমায় দেখা গিয়েছে। তিনি দেশের বাইরেও ছিলেন কিছু দিন।   চলচ্চিত্র তালিকা    তেজী  টপ টেরর  চরম অপমান  ধর  বাহাদুর সন্তান  হুমকির মুখে  রঙ্গীন রাখাল রাজা  হিংস্র থাবা  গরীবের সম্মান  বাবা কেন আসামী  কালো চশমা  বস্তির শাহেনশাহ  রাজ গোলাম  বাংলার সৈনিক  আমি গুন্ডা আমি মাস্তান  পুলিশ অফিসার  জন্মশত্রু  জিন্দা দাফন  কদম আলী মাস্তান  গ্যাংস্টার  দৌড়  অসীম শক্তি  ওপেন চ্যালেঞ্জ  আজকের দাপট  মানিক বাদশা  আখেরী জবাব  মরন নিয়ে খেলা  পাগলা হাওয়া   আটক  গৃহকর্মীকে নির্যাতনের অভিযোগে ২০২১ সালের জুলাই মাসে পুলিশ তাকে আটক করে।   তথ্যসূত্র   বিষয়শ্রেণী:বাংলাদেশী মডেল বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:বাংলাদেশী টেলিভিশন অভিনেত্রী বিষয়শ্রেণী:জীবিত ব্যক্তি বিষয়শ্রেণী:বাংলাদেশী নারী মডেল বিষয়শ্রেণী:২১শ শতাব্দীর বাংলাদেশী অভিনেত্রী
কামরাবাদ ইউনিয়ন বাংলাদেশের ময়মনসিংহ বিভাগের জামালপুর জেলার সরিষাবাড়ী উপজেলার অন্তর্গত একটি ইউনিয়ন।   অবস্থান ও সীমানা    ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :    শিক্ষা প্রতিষ্ঠান   দর্শনীয় স্থান    উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান  জনাব আব্দুস সালাম  +প্রাক্তন চেয়ারম্যানগণের তালিকাক্রমিক নংচেয়ারম্যানগণের  নামমেয়াদকাল০১০২০৩   আরও দেখুন    জামালপুর জেলা  মেলান্দহ উপজেলা   তথ্যসূত্র   বিষয়শ্রেণী:সরিষাবাড়ী উপজেলার ইউনিয়ন
ফাতেমা আক্তার পলি () হলেন একজন বাংলাদেশী জাতীয় নারী কাবাডি খেলোয়াড় যিনি ২০১০ সালের এশিয়ান গেমস-এর ব্রোঞ্জ পদক বিজয়ী দলের অংশ হিসেবে ভূমিকা পালন করেছিলেন।  তথ্যসূত্র  বহিঃসংযোগ  বাংলাদেশে নারীদের খেলাধুলা   ব্রোঞ্জ চ্যালেঞ্জ  বিষয়শ্রেণী:জীবিত ব্যক্তি বিষয়শ্রেণী:নারী কাবাডি খেলোয়াড় বিষয়শ্রেণী:এশিয়ান গেমসে কাবাডিতে পদক বিজয়ী বিষয়শ্রেণী:বাংলাদেশী কাবাডি খেলোয়াড় বিষয়শ্রেণী:২০১০ এশিয়ান গেমসের পদক বিজয়ী বিষয়শ্রেণী:২০১৪ এশিয়ান গেমসের পদক বিজয়ী
টাইগার পামফ্লাই (বৈজ্ঞানিক নাম: Elymnias nesaea (Linnaeus)) 'নিমফ্যালিডি'(Nymphalidae) গোত্র ও 'লিমেনিটিডিনি' (Limenitidinae) উপ-গোত্রের অন্তর্ভুক্ত প্রজাতি। এই প্রজাতির ডানার উপরের দিক কালো রঙের এবং লম্বা লম্বা নীল-সবুজ রেখা দেখা যায়, এরা মাঝারী আকৃতির প্রজাপতি।   আকার  টাইগার পামফ্লাই এর প্রসারিত অবস্থায় ডানার আকার ৭৫-৮৫ মিলিমিটার দৈর্ঘ্যের হয়।   উপপ্রজাতি  টাইগার পামফ্লাই এর উপপ্রজাতিগুলো হলো:   Elymnias nesaea nesaea Linnaeus, 1764  Elymnias nesaea timandra Wallace, 1869  Elymnias nesaea cortona Fruhstorfer, 1911  Elymnias nesaea apelles Fruhstorfer, 1902  Elymnias nesaea lioneli Fruhstorfer, 1907  Elymnias nesaea laisides de Nicéville, 1896  Elymnias nesaea neolais de Nicéville, 1898  Elymnias nesaea kamarina Fruhstorfer, 1906  Elymnias nesaea hypereides Fruhstorfer, 1903  Elymnias nesaea coelifrons Fruhstorfer, 1907  Elymnias nesaea hermia Fruhstorfer, 1907  Elymnias nesaea baweana Hagen, 1896  Elymnias nesaea vordemani Snellen, 1902"Elymnias Hübner, 1818" at Markku Savela's Lepidoptera and Some Other Life Forms   ভারতে প্রাপ্ত টাইগার পামফ্লাই এর উপপ্রজাতি  ভারতে প্রাপ্ত টাইগার পামফ্লাই এর উপপ্রজাতি হল-   Elymnias nesaea timandra Wallace, 1869 – Sylhet Tiger Palmfly   বিস্তার  এই প্রজাতি ভারত এর সিকিম থেকে অরুণাচল প্রদেশBhowmik, S., & Chowdhury, S. D. (2021). Butterflies (Lepidoptera: Rhopalocera) in and around the Unakoti Archaeological Site with 59 new additions to the Butterfly Fauna of Tripura, North-eastern India. Asian Journal of Conservation Biology, 10(1)., নেপাল, ভুটান এবং মায়ানমারSingh, I. J., & Chib, M. S. (2015). Checklist of butterflies of Bhutan. Journal of the Bhutan Ecological Society, 1(2), 22-58. এর বিভিন্ন অঞ্চলে দেখা যায়।   বর্ণনা   প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-  স্ত্রী-পুরুষ উভয় প্রকারেরই উভয় যডানার উপরিপৃষ্ঠ ফ্যাকাশে সবজে নীল এবং সমস্ত শিরাগুলি চওড়া ও কালচে বাদামী বর্নের। টার্মেন অথবা প্রান্তদেশ চওড়াভাবে কালচে বাদামী, পিছনের ডানায় ১খ, ১গ এবং ২নং শিরামধ্যে সাবটার্মিনাল কালচে বাদামী ছোপের সারি লক্ষ্য করা যায় এবং ৩নং শিরায় একটি ছোট লেজ বর্তমান।  স্ত্রী প্রকারে ডানার নিম্নতল ফ্যাকাশে এবং সরু লালচে বাদামী রেখায় ঘনভাবে চিত্রিত। পুরুষ প্রকারে ডানার নিম্নতল স্ত্রী অপেক্ষা অধিকতর ঘনভাবে সরু লালচে বাদামী-রেখায় চিত্রিত এবং উভয় ডানার গোড়ার অংশ অথবা বেসাল অংশ চওড়া কালচে বাদামী।   তথ্যসূত্র    বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা বিষয়শ্রেণী:১৭৬৪-এ বর্ণিত প্রজাপতি